钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 《为纳言姚璹等贺瑞石表》前人
## 钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 《为纳言姚璹等贺瑞石表》前人

臣某等言：伏见瑞石为文曰“《武帝李彰》，好生临国，永
保吉昌。”伏惟陛下受命旻穹，降灵宗社。复栋重檐之
礼，严配昭升；五刑九辟之科，平反宥恤。故能使三精
孚德，七庙垂祥，频降灵符，屡彰潜祉。好生临国，实开
琬琰之文；永保吉昌，显示贞坚之箓。隆万代之遐筭，
旷千龄而不闻。臣等叨沐恩私，谬当枢近，亲觌休宝，
“相趋抃跃，无任嘉庆之至，谨奉表称贺以闻，仍请出
示百寮，并录付史馆。”

围五六里，石化为面，在近村闾及诸郡部落。自今载
“正月以来，取食甘美益人。”又按《图经》：“贞观九年，凤凰
集于此，故名嘉瑞乡”，其天宝山在此乡界。伏以神道
设教，变化无方，圣人为心，感通必应。陛下仁沾动植，
泽及生灵，故得地不藏瑶，石变为面，既资人食，又济
边廪。成熟自因于道气，艰难不待于农功。岂麦麰之
足方，何雨粟之能喻。况山符圣号，用彰于万寿；乡表
瑞石，允迪于前烈。殊祥叶应，景福攸臻。臣等忝侍轩
墀，倍深庆悦。无任抃跃之至。